title: Santuario d'a Virchen d'a Balma
text: Lo Santuario de la Virgen de Balma ye en lo termin municipal de Zurita, en la provincia de Castellón (País Valenciano). Ye un edificio relichioso meso en una roca, d'estilo renaixentista, construito entre los sieglos XVI y XVIII.
  
  Descripción 
  Ye un santuario con espelunga, y bi ha ilesia, hospedería y estación de verano.
  
  La suya frontera tien balcons y bi ha una escalinata larga que leva ta la hospedería. A los dos costatos bi ha unas escaleras que levan ta lo piso superior, on ye la "sala de las danzas" con arcos de meyo punto.
  
  Dende la hospedería se plega ta la espelunga y lo mirador que, indo por la marguin de lo cillo sobre lo cauz de lo río Alcherez ye un acceso ta la ermita.
  
  La ermita-espelunga, construita en 1667, tien una nau de forma irregular. La frontera en piedra picata, se prolonga formando lo campanar de dos cuerpos, y bi ha una portalata planera con pilastras estriatas.
  
  Influencia 
  Ye muito conoixito tanto en lo norte de Castellón como en Teruel. Mesmo en lo sieglo XX bi heba costumbre que chent d'Íxar y Sant Per de Calanda puyase ta este santuario.
  
  Lo canonche Ramón Ejarque, en lo suyo libro "Historia de Nuestra Señora de la Balma", publicato en l'anyo 1934, charraba de los ermitans (santeros) referindo-se a lo sieglo XVII dando una lista de toponimos que no se trascriben egual de tot que huei:
  
  Curiosidatz 
  Ye uno de los zaguers puestos d'Espanya on la Ilesia catolica ha feito exorcismos.
  
  Toponimia 
  Balma significa espelunga y ye una parabra sobretot en occitán, pero tamién en catalán y que se considera d'orichen ligur, podendo estar un elemento sorotaptico. La parabra balma pasó dende l'occitán ta l'arpitán, y la prenió lo francés como baume.
  
  Bibliografía
  Este articlo prene como referencia lo texto de lo B.I.C. incoato por la Consellería de Cultura de la Cheneralidat Valenciana
  
  Vinclos externos 
  
  Santuarios de Castellón
  Biens d'Intrés Cultural